
Татарстан Республикасында 2016 елның 16 сентябренә 1 млн. 626,7 мең кв. м. торак файдалануга тапшырылган, бу үткән елның шушы чорына карата 100,3 % тәшкил итә. Бүген бу хакта Татарстан Республикасы Хөкүмәте Йортында уздырылган республика киңәшмәсендә Татарстан Республикасы төзелеш, архитектура һәм ТКХ министры Ирек Фәйзуллин хәбәр итте.

Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Анда шулай ук Татарстан Республикасы Премьер-министры Илдар Халиков та катнашты.

Татарстан Республикасы төзелеш, архитектура һәм ТКХ министры искәрткәнчә социаль ипотека программасы буенча республикада гомуми мәйданы 181,9 мең кв. метр булган 3 мең 154 фатирлы 79 йорт файдалануга тапшырылган. Программаның 114 төзелүче объектыннан 85 объект әзерлеге югары дәрәҗәдә; уртача дәрәҗәдә – 23 объект; 6 объектта эшләр бик күп әле.

2016 елга аренда торагы программасы буенча 14,4 мең кв. метр мәйданы булган 22 торак йорт гамәлгә кертелгән.

Ятим балаларның һәм ата-ана каравыннан мәхрүм калган балаларның һәм алар арасыннан булган затларның торак хокукларын гамәлгә ашыру программасы буенча 2016 елның 17 сентябренә Татарстан Республикасы торак алучылар исемлегенә быел 311 кеше кертелгән, 20 торак урынына ДТФ милекчелеге хокукы теркәлгән, торак урыннарын республика милкенә тапшыру акты имза салу стадиясендә. Моннан тыш, 51 торак урыны Татарстан Республикасы милкенә сатып алынган, шуларның 48е махсуслаштырылган торак фонды наемы буенча ятим балаларга бирелгән.

5 һәм аннан да күбрәк баласы булган гаиләләрне торак белән тәэмин итү кысаларында рәсмиләштерелгән 42 сертификатның 12се гамәлгә ашырылган.

2016 елда Татарстан Республикасында 81 яшь гаилә торак белән тәэмин ителәчәк.

Күп фатирлы инвестицион торак программасы буенча 41 йортның 29ы әзер диярлек, уртача әзерлектә - 12 йорт.

Аз катлы төзелеш өлешендә, индивидуаль торак төзелешен дә кертеп, республика буенча 9 мең йорттан 6 мең 633 эксплуатациягә кертелгән.

«2016 елга авыл клублары» программасы буенча 16 сентябрьгә 45 объектның 44ендә эшләр төгәлләнгән. Ирек Фәйзуллин хәбәр иткәнчә, бер калган объект та тәмамланып килә (Казандагы Чыңгыз поселогы).

Татарстан Республикасы төзелеш, архитектура һәм ТКХ министры шулай ук участок ветеринария пунктларын төзү, сәламәтлек саклау учреждениеләренә ремонт, модульле фельдшер-акушерлык пунктлары (ФАП) төзү һәм төзелеш өлкәсендәге башка программаларны гамәлгә ашыру турында сөйләде.

Аерым алганда, «Универсаль спорт мәйданчыклары төзү» программасы 2016елның 16 сентябренә күрсәткечләр буенча тәмаланган инде.
Дәүләт хакимияте һәм җирле үзидарә органнарының бердәм "Рәсми Татарстан" порталы